โฟโต้บางกอก 2018 ชูความพร้อม กรุงเทพฯศูนย์กลางศิลปะภาพถ่ายเอเชีย
โฟโต้บางกอก 2018, โดย ,ปิยทัต เหมทัต, ผู้อำนวยการศิลปะเทศกาลโฟโต้บางกอก 2018 ชักชวนศิลปินช่างภาพชั้นนำจากทั่วโลก โดยเฉพาะภูมิภาคเอเชียตะวันออกเฉียงใต้กว่า 200 คน อาทิ ,คริสตินา เดอ มิดเดล, คริสสโคลซ์, ยูมิ โกโตะ, ดร.เตยงาม คุปตะบุตร, และ ,อังกิ ปูร์บันโน, นำผลงานมาร่วมแสดง ระหว่างนี้ถึงวันที่ 9 กันยายน ณ หอศิลปวัฒนธรรมแห่งกรุงเทพมหานคร และแกลเลอรีแสดงงานศิลปะอีก 29 แห่งทั่วกรุงเทพมหานคร,สำหรับเทศกาล ,โฟโต้บางกอก 2018, กำหนดจัดขึ้นทุก 3 ปี โดยจัดขึ้นครั้งแรกเมื่อปี 2015 หรือ พ.ศ. 2558 ด้วยความ ร่วม มือของผู้สนใจศิลปะภาพถ่ายจากหลายองค์กร เช่น สถาบันการศึกษา แกลเลอรี ศิลปิน ภัณฑารักษ์ ดีไซเนอร์และผู้ประกอบการในอุตสาหกรรมภาพถ่าย อาทิ กล้อง ฟิล์ม และดิจิทัลเทคโนโลยี โดยมีเจตนา เพื่อเปิดพื้นที่ให้ศิลปินช่างภาพของไทยและทวีปเอเชียได้ร่วมแสดงผลงาน ตลอดจนพบปะแลกเปลี่ยนความรู้และประสบการณ์เกี่ยวกับศิลปะภาพถ่าย ทั้งแลกเปลี่ยนกันเองและแลกเปลี่ยนกับศิลปินระดับโลกจากภูมิภาคอื่น เพื่อนำความรู้ ความ สามารถทางด้านศิลปะการถ่ายภาพ ไปช่วยยกระดับสังคมในอนาคตของทุกคนให้ดียิ่งขึ้น โดยเทศกาลนี้จะช่วยชูความพร้อมของกรุงเทพฯ ในการเป็นศูนย์กลางของเอเชีย ที่มีความสามารถจัดงานด้านทัศนศิลป์สาขาภาพถ่ายร่วมสมัยให้เป็นที่รู้จักระดับสากล และกระตุ้นทุกภาคส่วนที่เกี่ยวข้องกับการพัฒนาศิลปะภาพถ่ายในประเทศไทยให้ตื่นตัว เพื่อยกระดับคุณภาพของศิลปินไทยให้เป็นมืออาชีพในสาขานี้ เพื่อผลิตผลงานที่สามารถนำไปแข่งขันและจัดแสดงในระดับนานาชาติได้ต่อไป,ไฮไลต์สำคัญของงานในปีนี้ ได้แก่ การแสดงภาพถ่าย เอกซ์คลูซีฟ ไม่เคยแสดงที่ไหนมาก่อนของศิลปินช่างภาพชาวไทยและนานาชาติ โดยเน้นนิทรรศการภาพถ่ายอาเซียนจากศิลปินอาเซียนกว่า 35 คน และนิทรรศการภาพ ถ่ายคลื่นลูกใหม่ของช่างภาพไทย นอกจากนี้ ยังมีเวทีเสวนาแลกเปลี่ยนมุมมองเรื่องศิลปะภาพถ่ายระหว่างศิลปินไทยกับศิลปินต่างประเทศ, พอร์ตโฟลิโอ รีวิว, งานศิลปะโครงสร้าง, นิทรรศการภาพถ่าย, นิทรรศการหนังสือภาพ, การประกวดและ นิทรรศการภาพถ่ายจากสมาร์ทโฟน Beautiful Bangkok และกิจกรรมพิเศษ PhotoNight โดยชวนชมภาพถ่ายตลอดคืนในแกลเลอรี 29 แห่ง รายละเอียดของแต่ละกิจกรรม วัน เวลา และสถานที่การจัดกิจกรรมตลอดเทศกาลโฟโต้บางกอก 2018 ติดตามได้ที่ ,www.photobangkokfestival.com, หรือดาวน์โหลดแอป Photo Bangkok.
เปิดพื้นที่ให้ศิลปินช่างภาพได้มีเวทีแลกเปลี่ยน ความรู้และประสบการณ์เกี่ยวกับศิลปะภาพถ่ายในเทศกาล โฟโต้บางกอก 2018 โดย ปิยทัต เหมทัต ผู้อำนวยการศิลปะเทศกาลโฟโต้บางกอก 2018
โฟโต้บางกอก,เทศกาล,ภาพถ่าย,ช่างภาพ,หอศิลปวัฒนธรรมแห่งกรุงเทพมหานคร,ศิลปะ